તાજેતરમાં જ નાગપુરમાં ભારત વિશે ભારતના પૂર્વ રાષ્ટ્રપતિ ડૉ. પ્રણવ મુખર્જીએ કહ્યું હતું કે, પશ્ર્ચિમની રાજ્ય આધારિત રાષ્ટ્રની અવધારણાથી ભારત રાષ્ટ્રની અવધારણા બહુ જ અલગ છે. પશ્ર્ચિમમાં જે રાષ્ટ્ર વિકસિત થયા એનો આધાર એક વિશિષ્ટ ભૂમિ, એક વિશિષ્ટ ભાષા, એક વિશિષ્ટ રિલિજિયન તેમજ સમાન શત્રુ રહ્યો છે. જ્યારે ભારતની રાષ્ટ્રીયતાનો આધાર વસુધૈવ કુટુમ્બકમ્ તેમજ સર્વે ભવન્તુ સુખીન: સર્વે સન્તુ નિરામયાનું એક વૈશ્ર્વિક ચિંતન છે. ભારતે હંમેશા સમગ્ર વિશ્ર્વને એક પરિવારના પમાં જોયો છે. તેમજ ભારત બધાના સુખ અને નિરાયમતાની કામના કરે છે. ભારતની આ ઓળખ માનવસમૂહોના સંગમ એના આત્મસાક્ષાત્કરણ (સમ્મિલન) તેમજ સહ અસ્તિત્વની લાંબી પ્રક્રિયાથી નીકળીને બની છે. આપણે સહિષ્ણુતાથી શક્તિ પ્રાપ્ત કરીએ છીએ. બહુલતાનું સ્વાગત કરીએ છીએ તેમજ વિવિધતાનું ગુણગાન કરીએ છીએ. આ શતાબ્દીઓથી આપણા સામૂહિક ચિત્ત અને માનસનો અવિભાજ્ય હિસ્સો છે. આ આપણી રાષ્ટ્રીય ઓળખ બની છે.